CELEX: 32013R1006
Language: da
Date: 2013-10-18 00:00:00
Title: Kommissionens gennemførelsesforordning (EU) nr. 1006/2013 af 18. oktober 2013 om godkendelse af L-cystin som tilsætningsstof til foder til alle dyrearter  EØS-relevant tekst

19.10.2013   
            
            
               DA
            
            
               Den Europæiske Unions Tidende
            
            
               L 279/59
            
         KOMMISSIONENS GENNEMFØRELSESFORORDNING (EU) Nr. 1006/2013
   af 18. oktober 2013
   om godkendelse af L-cystin som tilsætningsstof til foder til alle dyrearter
   (EØS-relevant tekst)
   EUROPA-KOMMISSIONEN HAR —
   under henvisning til traktaten om den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:
   
               (1)
            
            
               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af sådanne godkendelser.
            
         
               (2)
            
            
               Der er i overensstemmelse med artikel 7 i forordning (EF) nr. 1831/2003 indsendt en ansøgning om godkendelse af L-cystin som fodertilsætningsstof i den funktionelle gruppe »aminosyrer, deres salte og analoger«. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.
            
         
               (3)
            
            
               Ansøgningen vedrører godkendelse i tilsætningsstofkategorien »tilsætningsstoffer med ernæringsmæssige egenskaber« af L-cystin som tilsætningsstof til foder til alle dyrearter.
            
         
               (4)
            
            
               Den Europæiske Fødevaresikkerhedsautoritet (»autoriteten«) konkluderede i sin udtalelse af 13. marts 2013 (2), at L-cystin under de foreslåede anvendelsesbetingelser ikke har skadelige virkninger på dyrs eller menneskers sundhed eller på miljøet, og at det kan betragtes som effektivt med hensyn til at bidrage til at dække behovet for svovlholdige aminosyrer hos alle dyrearter. Autoriteten mener ikke, at der er behov for særlige krav om overvågning efter markedsføringen. Autoriteten har ligeledes gennemgået den rapport om analysemetoden for fodertilsætningsstoffet i foder, der blev forelagt af det i henhold til forordning (EF) nr. 1831/2003 oprettede referencelaboratorium.
            
         
               (5)
            
            
               Vurderingen af stoffet viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af stoffet godkendes som anført i bilaget til nærværende forordning.
            
         
               (6)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   Det i bilaget opførte stof, der tilhører tilsætningsstofkategorien »tilsætningsstoffer med ernæringsmæssige egenskaber« og den funktionelle gruppe »aminosyrer, deres salte og analoger«, tillades anvendt som fodertilsætningsstof på de betingelser, der er fastsat i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. oktober 2013.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 268 af 18.10.2003, s. 29.
   
      (2)  EFSA Journal 2013; 11(4):3173.
   
      BILAG
      
                  Tilsætningsstoffets identifikationsnummer
               
               
                  Navn på indehaveren af godkendelsen
               
               
                  Tilsætningsstof
               
               
                  Sammensætning, kemisk betegnelse, beskrivelse og analysemetode
               
               
                  Dyreart eller -kategori
               
               
                  Maksimumsalder
               
               
                  Minimumsindhold
               
               
                  Maksimumsindhold
               
               
                  Andre bestemmelser
               
               
                  Godkendelse gyldig til
               
            
                  mg/kg fuldfoder med et vandindhold på 12 %
               
            
                  
                     Kategori: tilsætningsstoffer med ernæringsmæssige egenskaber. Funktionel gruppe: aminosyrer, deres salte og analoger
                  
               
            
                  3c391
               
               
                  —
               
               
                  L-cystin
               
               
                  
                               
                           
                           
                              
                                 Tilsætningsstoffets sammensætning
                              
                              Krystallinsk pulver fremstillet ved hydrolyse af naturligt keratin fra fjerkræfjer med et minimumsindhold af L-cystin på 98,5 %
                           
                        
                               
                           
                           
                              
                                 Aktivstoffets karakteristika
                              
                              IUPAC-navn: (2R)-2-amino-3-[(2R)-2-amino-3-hydroxy-3-oxopropyl] disulfanyl-propansyre
                              CAS-nummer: 56-89-3
                              Kemisk formel: C6H12N2O4S2
                              
                           
                        
                               
                           
                           
                              
                                 Analysemetoder
                                  (1)
                              
                              Til bestemmelse af L-cystin i fodertilsætningsstoffet:
                              Titrimetri, Den Europæiske Farmakopé (Ph. Eur. 6.0, metode 01/2008-0998).
                              Til bestemmelse af cystin i forblandinger, foderblandinger og fodermidler:
                              ionbyttekromatografimetode med postkolonnederivatisering og fotometrisk detektion: Kommissionens forordning (EF) nr. 152/2009 (2) (bilag III, del F).
                           
                        
               
                  Alle dyrearter
               
               
                  —
               
               
                  —
               
               
                  —
               
               
                  
                              1.
                           
                           
                              Brugersikkerhed: Der bør bæres åndedrætsværn, beskyttelsesbriller og handsker under håndteringen.
                           
                        
                              2.
                           
                           
                              I brugsvejledningen for tilsætningsstoffet og forblandingen angives:
                              
                                          —
                                       
                                       
                                          Forarbejdningsstabilitet og oplagringsbetingelser
                                       
                                    
                                          —
                                       
                                       
                                          Supplering med L-cystin afhænger af måldyrenes behov for svovlholdige aminosyrer og indholdet af andre svovlholdige aminosyrer i rationen.
                                       
                                    
                        
               
                  8. november 2023
               
            
         (1)  Nærmere oplysninger om analysemetoderne findes på referencelaboratoriets hjemmeside: http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx
      
         (2)  EUT L 54 af 26.2.2009, s. 1.